b'\n_START_ARTICLE_\nJarrod Parker\n_START_SECTION_\nArizona Diamondbacks\n_START_PARAGRAPH_\nIzbran je bil kot deveti v prvem krogu nabora leta 2007 s strani ekipe Arizona Diamondbacks. Izbran je bil neposredno iz srednje \xc5\xa1ole Norwell High School v Indiani kot prvi metalec na naboru tistega leta. Pogodbo je s svojo ekipo sklenil tik pred zdajci, saj je premleval vpis na univerzo Georgia Tech University._NEWLINE_Zatem se ni udele\xc5\xbeil t. i. pro-balla tistega leta, vendar je nato kar dobro vsko\xc4\x8dil v Single-A stopnjo ekipe v Silver Bendu in se, za 19-letnika, kar dobro izkazal.Ob koncu leta je zbral 12 zmag, 5 porazov, povpre\xc4\x8dno dovoljeval 3,44 teka in zbral 177 izlo\xc4\x8ditev z udarci v 117 menjavah. Leto 2009 je za\xc4\x8del na stopnji High-A v Visalii, aprila pa je \xc5\xbee bil na stopnji Double-A v Mobilu. 30. julija je po\xc5\xa1kodoval svoj desni komolec. Po\xc5\xa1kodba je bila tako huda, da tisto sezono ve\xc4\x8d ni metal in je potreboval t. i. Tommy Johnovo operacijo. Leto 2011 je nato pre\xc5\xbeivel v Mobilu in kon\xc4\x8dal z 11 zmagami in 8 porazi. Svojo prvo prilo\xc5\xbenost v Major League Baseball je imel 27. septembra 2011 proti ekipi Los Angeles Dodgers in v 5 menjavah ni dovolil teka.\n_START_SECTION_\nOakland Athletics\n_START_PARAGRAPH_\n9. decembra 2011 so Arizona Diamondbacks poslali Parkerja, Collina Cowgilla in Ryana Cooka k ekipi Oakland Athletics, v zameno za Trevorja Cahilla in Craiga Breslowa. 5. junija 2012 Parker v kar sedmih menjavah ni dovolil udarca v polje proti ekipi Texas Rangers.\n_START_SECTION_\nIgralski profil\n_START_PARAGRAPH_\nParker uporablja 5 razli\xc4\x8dnih vrst metov. Njegov glavni met je 4-\xc5\xa1ivna hitra \xc5\xbeoga, katero me\xc4\x8de s povpre\xc4\x8dno hitrostjo 150 kilometrov na uro in jo uporablja za pribli\xc5\xbeno polovico vseh svojih metov. Prav tako uporablja 2-\xc5\xa1ivno hitro \xc5\xbeogo, ki jo me\xc4\x8de s povpre\xc4\x8dno hitrostjo okrog 145-150 kilometrov na uro, spremenljivca, ki ga me\xc4\x8de pri okrog 130 kilometrov na uro, ob\xc4\x8dasno pa uporablja \xc5\xa1e drsalca in oblinarko. 2-\xc5\xa1ivno hitro \xc5\xbeogo in spremenljivca po navadi uporablja proti levi\xc4\x8darjem, saj ju me\xc4\x8de tako, da se gibljeta proti zunanjemu robu odbijal\xc4\x8devega kro\xc5\xbenika. Proti desni\xc4\x8darjem 2-\xc5\xa1ivne hitre \xc5\xbeoge sploh ne uporablja, predvsem se poslu\xc5\xbeuje drsalca. V primerih, ko ima odbijalec dva udarca, se Parker pogosto poslu\xc5\xbeuje spremenljivca.'